Madagaskar 3: Full rulle i Europa

Madagaskar 3: Full rulle i Europa (engelsk originaltittel Madagascar 3: Europe's Most Wanted) er en 2012 amerikansk 3D dataanimert filmkomedie, produsert av DreamWorks Animation og distribuert av Paramount Pictures.

Dette var den tredje filmen etter Madagaskar fra 2005, og Madagaskar 2 fra 2008. Dette var den første filmen i serien som er utgitt i 3D. Filmen er regissert av Eric Darnell, Tom McGrath og Conrad Vernon. Filmen hadde verdenspremiære under Filmfestivalen i Cannes den 18. mai 2012.

Madagascar 3: Europe's Most Wanted ble sluppet 8. juni 2012, som en kritikerrost og kommersiell suksess. Det har fått de best kritikkene av seriens filmer så langt, med en 79% «Certified Fresh» godkjenningsvurdering på anmeldelsene samlet på nettstedet Rotten Tomatoes. Den er også den høyst innbringende Madagascar-filmen med en total innspilling på verdensbasis på USD 742 million.

Madagaskar 3: Full rulle i Europa hadde norsk kinopremiere den 3. august 2012.

 Handlingsreferat 
Etter hendelsene i den forrige filmen forlater pingvinene – Skipper, Kowalski, Rico og Private – og sjimpansene Mason og Phil Afrika for å reise til Monte Carlo i deres eget modifiserte fly. Når de ikke kommer tilbake, overbeviser løven Alex vennene Marty en sebra, en giraff kalt Melman og flodhest Gloria om at de burde finne de andre vennene sine igjen, og returnere til hjemmet deres i dyrehagen. Sammen med lemur-vennene sine fra Madagaskar – Julien, Maurice og Mort – finner de igjen pingvinene og sjimpansene ved Monte Carlo Casino. Kaos oppstår, og dyrene slipper så vidt unna Chantel DuBois, som er fast bestemt på å bruke dyrene til taksidermi-samlingen sin.

Når flyet deres krasjer, går dyrene om bord i et avgående sirkus-tog. Sirkus-dyrene – sjøløven Stefano, jaguaren Gia og tigeren Vitaly – er veldig mistenksomme overfor utenforstående, så Alex lyver ved å påstå at de er amerikanske sirkus-dyr. Sirkuset er på vei til en forestilling i Roma, etterfulgt av et opplegg i London hvor de håper å imponere en amerikansk promotør for å få deres første amerikanske turné. I Roma blir Alex forelsket i Gia, og Julien forelsker seg i bjørnen Sonya. DuBois og håndlangerne hennes forfølger Julien og Sonya, men klarer aldri å fange dem og blir arrestert. Men forestillingen i Roma blir en katastrofe: Dyrenes handlinger går galt, og de blir jaget av det irriterte publikummet.

Stefano forklarer til Alex at sirkuset en gang var berømt, og Vitaly var den store stjernen, Men en dag forsøkte Vitaly å hoppe gjennom en liten flammende bøyle, og olivenolje som han brukte som smøremiddel begynte å brenne. Ulykken førte til at Vitaly mistet lidenskapen for sirkus-livet, og hele sirkuset begynte å lide som resultat. Alex overbeviser de andre sirkus-dyrene til å finne på en ny, spennende handling som kan føre til at alle dyrene kan gjenopprette deres tidligere ære. Marty og Stefano oppdager en ny lidenskap ved å bli skutt ut av en kanon, samtidig som Melman og Gloria blir flinke til å danse sammen på linedans. Gia og Alex begynner å bli forelsket. I mellomtiden stikker DuBois av fra fengsel, og fortsetter jakten på dyrene.

I London er Vitaly livredd for å mislykkes igjen og er i ferd med å stikke av, men Alex hjelper ham med å gjenoppdage den tidligere lidenskapen hans for å utføre umulige handlinger. Etter forslag fra Alex, smører Vitaly seg inn med hår-balsam og lykkes med å hoppe gjennom den lille flammende bøylen. Showet blir en spektakulær suksess, og den amerikanske promotøren signerer en kontrakt med sirkuset. DuBois dukker også opp igjen. Men selv om pingvinene hindrer planen hennes, avslører et dokument hun bar for de andre dyrene at Alex, Marty, Melman og Gloria egentlig ikke var sirkus-dyr likevel. De oppdager at Alex og de andre dyrene egentlig var vanlige dyrehage-dyr som bare forsøker å komme seg hjem igjen. De andre sirkus-dyrene føler seg forrådt, og kaster ut dyrehage-dyrene fra sirkuset deres.

 Stemmeskuespillere 
 Ben Stiller som Alex, en løve
 Chris Rock som Marty, en sebra og Alex' beste venn.
 David Schwimmer som Melman, en giraff, en annen av Alex' venner og Glorias kjærlighetsinteresse
 Jada Pinkett Smith som Gloria, en hippo, en annen av Alex' venner og Melmans kjærlighetsinteresse
 Tom McGrath som Skipper og Første politimann
 Chris Miller som Kowalski
 Sacha Baron Cohen som Kong Julien XIII
 Jessica Chastain som Gia den italienske jaguaren, som blir Alex' kjærlighetsinteresse
 Bryan Cranston som Vitaly den russiske tigeren
 Martin Short som Stefano den italienske sjøløven
 John DiMaggio som Rico
 Christopher Knights som Private
 Frances McDormand som Kaptain Chantel DuBois, lederen for dyrekontrollen
 Cedric the Entertainer som Maurice
 Andy Richter som Mort
 Frank Welker som Sonya bjørnen
 Paz Vega som the De andalusiske trillinger (Esmeralda, Esperanza og Ernestina)
 Conrad Vernon som Mason og andre politimann
 Vinnie Jones som hunden Freddie 
 Steve Jones som hunden Jonesy 
 Nick Fletcher som hunden Frankie 
 Eric Darnell som Comandante, dyrehagefunksjonær og dyrehagespeakeren
 Danny Jacobs som Croupier og Sirkusdirektøren
 Daniel O'Connor som Sikkerhetsvakt i Casino og Borgermester av New York City

 Norske stemmer 
 Christoffer Staib som Løven Alex
 Jan Gunnar Røise som Sebraen Marty
 Bård Tufte Johansen som Giraffen Melman
 Ida Lind som Flodhesten Gloria
 Robert Stoltenberg som Kong Julien
 Anders Hatlo som Skipper, lederpingvinen
 Gisken Armand
 Lena Kristin Ellingsen
 Dennis Storhøi
 Trond Fausa Aurvåg
 Duc Mai-The
 Knut Joner
 Bjørn Alexander
 Hauk Heyerdahl

 Utmerkelser 
 Utmerkelse  Kategori  Nominert  Resultat Teen Choice Awards Favorite Voice From An Animated Movie Chris Rock rowspan=2  Best Summer Film - (Comedy or Musical) Madagascar 3 Kids' Choice Awards Argentina"Nickelodeon - Kids' Choice Awards Argentina 2012 - Ganadores" , Mundo Nick Best Animated Film Annie Awards Animated Effects in an Animated Production Jihyun Yoon rowspan="7"  Character Design in an Animated Feature Production Craig Kellman Production Design in an Animated Feature Production Kendal Cronkhite-Shaindlin, Shannon Jeffries, Lindsey Olivares, Kenard Pak Storyboarding in an Animated Feature Production Rob KooSatellite Award  Motion Picture, Animated or Mixed Media  Madagascar 3 Best Original Song "Love Always Comes as a Surprise" - Peter Asher & Dave Stewart Critics Choice Awards Best Animated Feature Madagascar 3

 Referanser 

 Eksterne lenker 




Kategori:Animerte eventyrfilmer fra USA
Kategori:Filmer fra 2012
Kategori:Oppfølgerfilmer
Kategori:Animerte barnefilmer fra USA
Kategori:Animerte filmer med antropomorfe dyr
Kategori:Animerte filmer innspilt i 3D-format